***Unstoppable*** είναι ο τίτλος αμερικανικής ταινίας δράσης του 2010, σε σκηνοθεσία και παραγωγή του Τόνι Σκοτ, και με πρωταγωνιστές τους Ντένζελ Ουάσινγκτον και Κρις Πάιν. Βασίζεται στο πραγματικό περιστατικό CSX 8888, που αφηγείται την ιστορία ενός διαφυγόντος εμπορευματικού τρένου και των δύο ανδρών που προσπαθούν να το σταματήσουν. Ήταν η τελευταία ταινία που σκηνοθέτησε ο Σκοτ πριν από τον θάνατό του.

Η ταινία κυκλοφόρησε στις Ηνωμένες Πολιτείες και τον Καναδά στις 12 Νοεμβρίου 2010. Έλαβε γενικά θετικές κριτικές από κριτικούς και απέφερε έσοδα 167 εκατομμυρίων δολαρίων έναντι προϋπολογισμού παραγωγής μεταξύ 85 και 100 εκατομμυρίων δολαρίων. Ήταν υποψήφιο για Όσκαρ Καλύτερου Μοντάζ Ήχου στα 83α Όσκαρ, αλλά το έχασε από το *Inception* .

Πλοκή
-----

Ενώ δύο υπάλληλοι αμαξοστασίου μετακινούν ένα τρένο μικτών εμπορευμάτων της εταιρείας "Allegheny και West Virginia Railroad" (AWVR) στο αμαξοστάσιο Φούλλερ στη βόρεια Πενσυλβάνια, ο Ντιούι, ο μηχανικός, συνειδητοποιεί ότι ένας διακόπτης μπροστά δεν είναι σωστά ευθυγραμμισμένος και φεύγει από την καμπίνα της επικεφαλής μηχανής 777 για να τον αλλάξει, αφού βάζει το γκάζι στο ρελαντί. Ωστόσο, ο μοχλός του γκαζιού φεύγει από τη θέση ρελαντί και καταλήγει στην εγκοπή 8 (πλήρους ισχύος), πριν αυτός μπορέσει να επιστρέψει στη μηχανή, η οποία επιταχύνει, αφήνοντας το τρένο ακυβέρνητο να κατευθύνεται νότια στην κύρια γραμμή.

Πιστεύοντας ότι το τρένο έχει απλά ελεύθερη πορεία, ο Ντιούι καλεί την προϊσταμένη του αμαξοστασίου Κόνι Χούπερ, η οποία δίνει εντολή στον επικεφαλής συγκολλητή Νεντ Όλταμ να προλάβει το τρένο με το ημιφορτηγό του και να το παρεκτρέψει από την κύρια γραμμή, αλλά όταν αυτός διαπιστώνει ότι το τρένο έχει ήδη περάσει από εκεί που περίμεναν να είναι, συνειδητοποιούν ότι λειτουργεί με πλήρη ισχύ. Η Κόνι ειδοποιεί τον Όσκαρ Γκάλβιν, Αντιπρόεδρο της δραστηριότητας συρμών, και επικοινωνεί με την τοπική, της κομητείας και την πολιτειακή αστυνομία, ζητώντας να μπλοκάρουν όλες τις ισόπεδες διαβάσεις, ενώ ο Νεντ συνεχίζει να κυνηγάει την 777 με το ημιφορτηγό του. Ο επιθεωρητής της Ομοσπονδιακής Διεύθυνσης Σιδηροδρόμων, Σκοτ Βέρνερ, ενώ επισκέπτεται το αμαξοστάσιο Φούλλερ για να συναντηθεί με μαθητές στο εκδρομικό τρένο για το πρόγραμμα "Εκστρατείας Ασφαλείας στους Σιδηροδρομους" (Railroad Safety Campaign, RSC 2002), προειδοποίησε ότι οκτώ από τα 39 φορτηγά βαγόνια του 777 περιέχουν εξαιρετικά τοξική και εύφλεκτη ρευστή φαινόλη, η οποία θα προκαλούσε μεγάλη καταστροφή, αν το τρένο εκτροχιαζόταν σε κατοικημένη περιοχή. Τα νέα για το τρένο - δραπέτη προκαλούν σύντομα τη συνεχή κάλυψη από τα μέσα ενημέρωσης.

Η Κόνι προτείνει να εκτροχιάσουν σκόπιμα το τρένο ενώ διέρχεται από ακατοίκητες γεωργικές εκτάσεις. Ο Γκάλβιν απορρίπτει τη γνώμη της, πιστεύοντας ότι μπορεί να αποφύγει παρόμοιο κόστος έλκοντας το τρένο από το πίσω μέρος με δύο μηχανές οδηγούμενες από τον βετεράνο μηχανοδηγό Τζουντ Στιούαρτ, επιβραδύνοντάς το αρκετά ώστε ο υπάλληλος και πρώην πεζοναύτης των ΗΠΑ Ράιαν Σκοτ να κατέβει από ελικόπτερο στην καμπίνα ελέγχου του 777. Ωστόσο, ο Ράιαν πέφτει αναίσθητος κατά τη διάρκεια της προσπάθειας, όταν το 777 ωθείται ξαφνικά προς τα εμπρός καθώς το προσεγγίζει, με αποτέλεσμα να πέσει στο παρμπρίζ της μηχανής έλξης 767. Όταν ο Στιούαρτ επιχειρεί να εκτρέψει το 777 σε μια παράκαμψη, δεν είναι σε θέση να το επιβραδύνει και σκοτώνεται όταν οι μηχανές του εκτροχιάζονται σε έναν διακόπτη και το καύσιμο ντίζελ αναφλέγεται και εκρήγνυται, μετατρέποντας τις μηχανές σε μια μεγάλη μπάλα φωτιάς. Συνειδητοποιώντας ότι το 777 θα εκτροχιαστεί στην καμπύλη Στάντον, ένα υπερυψωμένο τμήμα της γραμμής στην πυκνοκατοικημένη πόλη Στάντον της Νότιας Πενσυλβάνια, ο Γκάλβιν αποφασίζει να εκτροχιάσει το τρένο ακριβώς βόρεια της μικρότερης πόλης Άρκλοου.

Εν τω μεταξύ, ο βετεράνος μηχανικός σιδηροδρόμων της AWVR Φρανκ Μπαρνς και ο φύλακας τρένων Γουίλ Κόλσον, ένας νεοπροσληφθείς τον οποίο απασχολεί η περιοριστική εντολή από τη σύζυγό του Ντάρσι, έλκουν 25 βαγόνια με τη μηχανή 1206 στην ίδια γραμμή που πηγαίνει βόρεια από το Μπρούστερ Γιάρντ στη Νότια Πενσυλβάνια. Έχοντας λάβει εντολή να εισέλθουν σε μια παράκαμψη εκτός της κύριας γραμμής, καταφέρνουν μετά βίας να μπουν στην παρακαμπτήρια, πριν το 777 τους φθάσει, συντρίβοντας το τελευταίο τους κλειστό βαγόνι. Ο Φραμκ, όμως, παρατηρεί ότι το τελευταίο βαγόνι του 777 έχει ανοιχτό ζεύκτη και προτείνει να τρέξουν με την όπισθεν και να προσπαθήσουν να συνδέσουν τη μηχανή τους τους με το ανεξέλεγκτο τρένο και μετά να χρησιμοποιήσουν τα φρένα του 1206 για να επιβραδύνουν το 777 πριν φτάσει στην καμπύλη του Στάντον. Ο Γουίλ αποσυνδέει το 1206 από τα δικά του βαγόνια, ενώ ο Φρανκ αναφέρει το σχέδιό του στους Κόνι και Γκάλβιν, προειδοποιώντας ότι η ιδέα του Γκάλβιν να χρησιμοποιήσει φορητούς εκτροχιαστές δεν θα λειτουργήσει, δεδομένης της ορμής του 777. Ο Γκάλβιν απειλεί να απολύσει τον Φρανκ, ο οποίος τον ενημερώνει τι έχει ήδη λάβει ειδοποίηση αναγκαστικής πρόωρης συνταξιοδότησης, με το ήμισυ των απολαβών του. Ο Γκάλβιν απειλεί να απολύσει επίσης τον Γουιλ, αλλά τόσο ο Φρανκ όσο και ο Γουίλ τον αγνοούν και καταδιώκουν το 777.

Καθώς το 777 πλησιάζει τους φορητούς εκτροχιαστές, οι αστυνομικοί επιχειρούν πρώτα να πιέσουν το κουμπί διακοπής καυσίμου του κινητήρα της μηχανής πυροβολώντας το, αλλά δεν τα καταφέρνουν. Όπως προέβλεψε ο Φρανκ, το τρένο περνάει ανεμπόδιστα από τους εκτροχιαστές, προς μεγάλη απογοήτευση του Γκάλβιν. Γνωρίζοντας ότι το σχέδιο του Φρανκ είναι η μόνη τους εναπομείνασα ευκαιρία να αποτρέψουν μια καταιγιστική καταστροφή, η Κόνι και ο Βέρνερ τον υποστηρίζουν πλήρως και αναλαμβάνουν τον έλεγχο της κατάστασης από τον Γκάλβιν. Εν τω μεταξύ, η Ντάρσι μαθαίνει από την αδελφή της για τη συμμετοχή του Γουίλ στην καταδίωξη, ενώ οι κόρες του Φρανκ μαθαίνουν για τη συμμετοχή του πατέρα τους από τηλεοπτικές ειδήσεις στο εστιατόριο όπου εργάζονται και οι δύο.

Ο Φρανκ και ο Γουίλ φθάνουν το βαγόνι του 777 και προσπαθούν να εμπλακούν με τον ζεύκτη, κτυπώντας κατά λάθος την τσιμούχα στο βαγόνι και γεμίζοντας κόκκους σταριού το 1206. Όταν ο πείρος ασφάλισης δεν ασφαλίζει, ο Γουίλ τον βάζει με το πόδι του στη θέση του, αλλά το πόδι του τσακίζεται στη διαδικασία. Ο Γουίλ επιστρέφει στην καμπίνα του 1206 και ο Φρανκ προσπαθεί να επιβραδύνει το 777 με τα ανεξάρτητα φρένα, αλλά η ορμή του 777 αποδεικνύεται πολύ ισχυρή. Ο Γουίλ παραμένει στην καμπίνα για να λειτουργήσει τα δυναμικά φρένα και το γκάζι, ενώ ο Φρανκ κινείται κατά μήκος της κορυφής των βαγονιών του 777 σε μια επικίνδυνη προσπάθεια να ενεργοποιήσει τα χειρόφρενα σε κάθε βαγόνι. Τελικά, τα φρένα του 1206 καίγονται λόγω υπερβολικής χρήσης τους και το τρένο αρχίζει να αποκτά ξανά ταχύτητα. Χρησιμοποιώντας το ανεξάρτητο φρένο αέρα, ο Γουίλ συντονίζει τον χρονισμό του φρένου με τον Φρανκ και καταφέρνουν να μειώσουν την ταχύτητα αρκετά ώστε να περάσουν χωρίς μεγάλο πρόβλημα την καμπύλη του Στάντον, μόλις και μετά βίας, με το τρένο να γέρνει αλλά να διορθώνει τελικά την πορεία του. Καθώς το 777 ανεβάζει ταχύτητα, ο Φρανκ βρίσκει τον δρόμο προς την καμπίνα του 777 μπλοκαρισμένο. Ο Νεντ φθάνει με το φορτηγό του με αστυνομική συνοδεία σε έναν δρόμο παράλληλο με τις γραμμές. Ο Γουίλ πηδά στον χώρο φόρτωσης του ημιφορτηγού του Νεντ και ο Νεντ επιταχύνει, φθάνοντας στο μπροστινό μέρος του 777, όπου ο Γουίλ καταφέρνει να ανέβει στη μηχανή, μειώνει το γκάζι στο ρελαντί και πατά τα φρένα, επιτρέποντάς τους τελικά να φέρουν το τρένο φυγής σε ασφαλή στάση. Ο Νεντ και οι πρώτοι ανταποκριτές στέκονται πλάι στο σταματημένο πλέον 777 και το τραυματισμένο πόδι του Γουίλ αντιμετωπίζεται από τους νοσηλευτές. Η Ντάρσι φτάνει έχοντας μαζί της και τον γιο τους και ξανασμίγει μαζί του. Η Κόνι φτάνει λίγο αργότερα για να συγχαρεί και τον Νεντ, ενώ ο Νεντ διεκπεραιώνει τη συνέντευξη τύπου με έναν άλλο εκπρόσωπο του AWVR, περιτριγυρισμένος από φίλους, οικογένεια και οχήματα από τους πρώτους ανταποκριτές και τα ειδησεογραφικά πρακτορεία.

Ο Φρανκ, ο Γουίλ και ο Νεντ χαιρετίζονται ως ήρωες. Πριν από τους "τίτλους τέλους" της ιστορίας από τα ΜΜΕ, αποκαλύπτεται ότι ο Φρανκ προάχθηκε και αργότερα συνταξιοδοτήθηκε με πλήρη προνόμια. Ο Γουίλ είναι ευτυχώς παντρεμένος με την Ντάρσι (η οποία αυτή τη στιγμή περιμένει το δεύτερο παιδί τους), αναρρώνει από τα τραύματά του και συνεχίζει να εργάζεται στην AWVR. Η Κόνι προάγεται στη θέση του αντιπρόεδρου του που κατείχε ο Γκάλβιν, ενώ υπονοείται ότι αυτός απολύθηκε για τον κακό χειρισμό του περιστατικού, που κόστισε χρήματα και εξοπλισμό στον σιδηρόδρομο και προκάλεσε το θάνατο του Στιούαρτ. Ο Ράιαν αναρρώνει πλήρως και ο Ντιούι, ο οποίος θεωρείται υπεύθυνος για την πρόκληση της κατάστασης, απολύεται από τη δουλειά του και συνεχίζει να εργάζεται στη βιομηχανία φαστ φουντ.

Διανομή
-------

* Ντένζελ Ουάσινγκτον ως Φρανκ Μπαρνς, βετεράνος μηχανικός σιδηροδρόμων.
* Κρις Πάιν ως Γουίλ Κόλσον, νεαρός φύλακας τρένου.
* Ροζάριο Ντώσον ως Κόνι Χούπερ, προϊσταμένη του αμαξοστασίου Φούλλερ.
* Ίθαν Σάπλι ως Ντιούι, ένας φροντιστής που κατά λάθος υποκινεί την καταστροφή.
* Κέβιν Νταν ως Όσκαρ Γκάλβιν, αντιπρόεδρος των σιδηροδρομικών επιχειρήσεων AWVR.
* Κέβιν Κόρριγκαν ως επιθεωρητής Σκοτ Γουόρνερ , επιθεωρητής που βοηθά τους Φρανκ, Γουίλ και Κόνι.
* Κέβιν Τσάπμαν ως Μπαννι , ρυθμιστής σιδηροδρομικών εργασιών στο αμαξοστάσιο Φούλλερ.
* Λιου Τεμπλ ως Νεντ Όλνταμ, αρχισυγκολλητής σιδηροδρόμων.
* Τ, Τζ Μίλερ ως Τζιλίς, προϊστάμενος του Ντιούι.
* Τζέσι Σραμ ως Ντάρσι Κόλσον, η εν διαστάσει σύζυγος του Γουίλ.
* Ντέιβιντ Γουορχόφσκι ως Τζουντ Στιούαρτ, βετεράνος μηχανικός, φίλος του Φρανκ που σκοτώνεται σε μια προσπάθεια να επιβραδύνει το τρένο.
* Άντι Αμπεργκερ ως Τζεινγουεϊ, Πρόεδρος της AWVR.
* Ελίζαμπεθ Μάθις και Μίγκαν Τάντυ ως Νικόλ και Μάγια Μπαρνς, κόρες του Φρανκ που εργάζονται ως σερβιτόρες στο Χούτερς .
* Άισα Χιντς ως Κέισι Μπαρνς, συντονιστής εκστρατείας για την ασφάλεια των σιδηροδρόμων σε εκδρομικό τρένο στ οαμαξοστάσιο Φούλλερ για μια εκδρομή που έχει σχεδιαστεί για να διδάξει τους μαθητές σχετικά με την ασφάλεια των σιδηροδρόμων.
* Ο Ράιαν Άχερν ως Ράιαν Σκοτ, υπάλληλος σιδηροδρόμων και βετεράνος πεζοναύτης των ΗΠΑ στον πόλεμο στο Αφγανιστάν, ο οποίος τραυματίζεται σε μια προσπάθεια να σταματήσει τον δραπέτη.
* Ο Τζεφ Γουίνκοτ ως Τζέσι Κόλσον, ο αδερφός του Γουίλ με τον οποίο ζει ο Γουίλ στην αρχή της ταινίας.

Παραγωγή
--------

*Το Unstoppable* αντιμετώπισε διάφορες προκλήσεις παραγωγής πριν ξεκινήσουν τα γυρίσματα, συμπεριλαμβανομένων του κάστινγκ (διανομής), του προγράμματος, της τοποθεσίας και των δημοσιονομικών ανησυχιών.  

Ο αρχικός προϋπολογισμός είχε μειωθεί από 107 εκατομμύρια δολάρια σε 100 εκατομμύρια δολάρια, αλλά ο Φοξ ήθελε να τον μειώσει στο χαμηλό εύρος των 90 εκατομμυρίων δολαρίων, ζητώντας από τον Σκοτ να μειώσει τον μισθό του από 9 εκατομμύρια δολάρια σε 6 εκατομμύρια δολάρια και θέλοντας τον Ουάσιγκτον να περικόψει 4 εκατομμύρια δολάρια από την αμοιβή των 20 εκατομμυρίων δολαρίων.  Ο Ουάσιγκτον αρνήθηκε και, αν και παρέμεινε ως τον Απρίλιο,  αποσύρθηκε επίσημα από το έργο τον Ιούλιο, αναφέροντας τη χαμένη υπομονή με την έλλειψη ημερομηνίας έναρξης της ταινίας.  Ο Φοξ έκανε τροποποιημένη προσφορά ως δελεασμό και επέστρεψε στο έργο δύο εβδομάδες αργότερα.   

Η παραγωγή είχε την έδρα της στο Πίτσμπουργκ της Πενσυλβάνια, όπου έχει την έδρα της η φανταστική "Allegheny and West Virginia Railroad" που απεικονίζεται στην ταινία. Τα γυρίσματα έγιναν σε μια ευρεία περιοχή γύρω από εκεί, συμπεριλαμβανομένων και πόλεων του Οχάιο Η ταινία είναι η πιο ακριβή που γυρίστηκε ποτέ στη Δυτική Πενσυλβάνια. 

Η γραμμή Buffalo της Δυτικής Νέας Υόρκης και της Pennsylvania Railroad χρησιμοποιήθηκε για δύο μήνες κατά τη διάρκεια της ημέρας, ενώ ο σιδηρόδρομος εκτελούσε τακτικά δρομολόγια εμπορευμάτων τη νύχτα.  Η πραγματική γέφυρα και η υπερυψωμένη καμπύλη στην κορυφαία σκηνή είναι η σιδηροδρομική οδογέφυρα B & O μεταξύ Μπελαίρ, Οχάιο και Μπέγουντ, Δυτική Βιρτζίνια. 

Τα γυρίσματα καθυστέρησαν για μία ημέρα όταν μέρος του τρένου εκτροχιάστηκε κατά λάθος στις 21 Νοεμβρίου 2009.

Παραπομπές
----------

1. ↑  Zeitchik, Steven (June 30, 2009). «Action pic "Unstoppable" hits budget snags». *The Hollywood Reporter*. Reuters.. Ανακτήθηκε στις August 17, 2009.
2. 1 2  Fleming, Michael (July 13, 2009). «Denzel Washington exits 'Unstoppable'». *Variety*.. Ανακτήθηκε στις August 17, 2009.
3. ↑  «Denzel Washington Drops Out of Unstoppable?». *ComingSoon.com*. 14 Ιουλίου 2009. Αρχειοθετήθηκε από το πρωτότυπο στις 12 Οκτωβρίου 2012. Ανακτήθηκε στις 17 Αυγούστου 2009.
4. 1 2  Parsons, Ryan (July 23, 2009). «Denzel Washington Unstoppable Again». *CanMag.com*. Αρχειοθετήθηκε από το πρωτότυπο στις 2019-07-29.. Ανακτήθηκε στις August 17, 2009.
5. ↑  Fleming, Michael (July 22, 2009). «Washington back on track with Fox». *Variety*.. Ανακτήθηκε στις August 17, 2009.
6. ↑  Goldstein, Patrick (August 5, 2009). «In the salary tug of war between studios and talent, it's no contest». *Los Angeles Times*.. Ανακτήθηκε στις August 17, 2009.
7. ↑  Loeffler, William (7 Νοεμβρίου 2010). «'Unstoppable' most expensive film shot in Western Pennsylvania». *TribLIVE.com*. Ανακτήθηκε στις 27 Απριλίου 2020.
8. ↑  Zimmermann, Karl (2012). «Where Alcos Tough It Out». *Trains* (Kalmbach Publishing) **72** (6): 44.
9. ↑  Vancheri, Barbara (November 12, 2010). «'Unstoppable' director Tony Scott loved filming in Pennsylvania». *Pittsburgh Post-Gazette* (Block Communications).. Ανακτήθηκε στις December 9, 2010.
10. ↑  «Train Derails in Bridgeport, Not Part of Movie». *WTRF.com*. November 21, 2009. Αρχειοθετήθηκε από το πρωτότυπο στις February 6, 2010.. Ανακτήθηκε στις September 23, 2009.